দিনটি দুপুরে গড়ালে খানিকটা হেরফের হতে পারে সাজে। বেজ মেকআপে টাচআপই যথেষ্ট। বেয়ারলি দেয়ার আইশ্যাডোর লুকের বদলে সামান্য রঙের রেশ থাকতেই পারে চোখে। পিনাট বাটার, স্যান্ডি শেডের স্মোকি আই পড়ন্ত দুপুরের সাজে দেবে আরামদায়ক অনুভব। চোখের আইলাইনারের টান চোখের পাতার ওপরে না টেনে নিচে টেনে নিন। আন্ডারলাইনার এ ট্রেন্ড শুধু কালোই নয়, টেকনো কালার ব্যবহারেও ফুটে ওঠে চমৎকারভাবে। ঠোঁটের রঙেও পরিবর্তন আসুক দিনের এ সময়টাতে। ফুশিয়া কিংবা রেডের হাই শাইন গ্লস ব্যবহার করা যেতে পারে।